Το υπέροχο κατάλυμα βρίσκεται στο πάνω μέρος του χωριού, στη Λαγκάδα. Βρίσκεται πάνω από το τελευταίο πάρκινγκ του χωριού, είναι ήσυχο γιατί δεν περνάν αυτοκίνητα. Από τον Όρμο Αιγιάλης με όχημα είναι 10 λεπτά, υπάρχει κι ένα πανέμορφο πλακόστρωτο μονοπάτι που αξίζει να περπατηθεί (25 λεπτά κατάβαση). Το μέρος είναι τόσο ήσυχο που ακούγεται μόνο το θρόισμα των φύλλων, το αεράκι και τα τζιτζίκια. Στο χωριό θα βρει κανείς μικρές ταβέρνες και καφενεδάκια, μίνι μάρκετ κι έναν φούρνο. Το σπίτι είναι πανέμορφο, φροντισμένο, μοσχοβολάει κι έχει μπαλκόνι να κοιτάει θάλασσα και εσωτερική αυλίτσα με μεγάλο ξύλινο τραπέζι. Η Μαρία ήταν πάντα διαθέσιμη για ο,τι χρειαστήκαμε. Η ευγενική της παρουσία και η αύρα της μας εντυπωσίασαν.
Αξίζει αναμφισβήτητα κανείς να βιώσει το «απείραχτο» τοπίο της Αμοργού στο Viviana‘s House.